Die 2008 Formule Een Duitse Grand Prix het op 20 Julie 2008 op die Hockenheim-renbaan in Duitsland plaasgevind. Dit was die tiende wedren van die kampioenskapseisoen. Die ren is deur Lewis Hamilton in 'n McLaren-Mercedes gewen, wat ook vanaf die voorste plek weggespring het. Die Brasiliaanse Renaultbestuurder Nelson Piquet Jr. was tweede. Sy landgenoot Felipe Massa was derde in 'n Ferrari.